Silvester I
Silvester I (ka Sylvester I) oli paavst 314–335. Ta oli 33. paavst. Silvester I oli "Liber Pontificalise" järgi pärit Roomast ja tema isa oli Rufinus. Tema ema nimi oli Justa. Silvester oli Marcellinuse ajal presbüter. Ta kannatas kristlaste tagakiusamise tõttu. Donatistid süüdistasid teda koos Marcellinusega pühakirjade äraandmises Rooma võimudele kristlaste tagakiusamise ajal. Paavst Miltiadese ajal elas tema juures 15 kuud Antiookia Timotheus.